ปกติจะเป็นคนที่ปวดหัว มึนหัวบ่อยๆ และจะมีอาการปวดเมื่อยบริเวณต้นคอบ่อยๆ แต่ช่วงนี้มึนหัวทุกวันก้มไม่ได้เลย พอก้มมันยิ่งมึนและหน้ามืดทุกวัน อยากทราบอาการแบบนี้เกิดจากสาเหตุอะไรค่ะ และจะมีวิธีรักษาอย่างไรค่ะ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น **ส่วนอาการปวดด้านหลังศีรษะ ต้อคอ บ่า นี้ มักเจอร่วมกับอาการปวดศีรษะชนิดเทนชั่น (tension-type headache) และความเครียดจากการทำงาน ***แนะนำ ว่าหากมีอาการปวดศีรษะให้รับประทานยาพาราเซตามอลและนอนพัก ซึ่งหากอาการปวดศีรษะเป็นเรื้อรัง และมีอาการกำเริบบ่อยหรืออาการรุนแรง จนรบกวนชีวิตประจำวัน ควรปรึกษาแพทย์เพื่อตรวจวินิจฉัยและรับการรักษาอย่างเหมาะสมค่ะ นอกจากนี้แนะนำให้ออกกำลังยืดเหยียดบริเวณคอ บ่า ไหล่ จะช่วยบรรเทาอาการปวดเมื่อยคอ บ่า ได้ค่ะ